**Παιδεία σε Κρίση. Το Νέο Λύκειο και η Απάντηση της Αριστεράς**

Τα τελευταία χρόνια γινόμαστε μάρτυρες μιας ολοένα **αυξανόμενης επίθεσης στην Παιδεία**, που **υπονομεύει το δημόσιο και δωρεάν χαρακτήρα** της. **Μαθητές που καταρρέουν** από την πείνα, φροντιστήρια από το Γυμνάσιο, **ανεπαρκής στελέχωση** σε καθηγητές και εργαστήρια, αύξηση της  **μαθητικής  διαρροής** αποτελούν καθημερινά φαινόμενα.

Την ίδια στιγμή το «**Νέο» Λύκειο** αποτελεί μια νεοφιλελεύθερης κοπής απορρύθμιση, που **μετατρέπει το σχολείο σ’ ένα διαρκές εξεταστικό κέντρο σωματικής, πνευματικής και οικονομικής εξόντωσης** των μαθητών και των οικογενειών τους. Και όλα αυτά πάντα κάτω από το βάρος ενός μέλλοντος αβέβαιου, όπου η επισφάλεια και η ανεργία πρωταγωνιστούν.

Την ώρα που χιλιάδες νέοι και νέες καθηγητές και καθηγήτριες είναι αδιόριστοι-άνεργοι, **1100 κενά παραμένουν ακάλυπτα.** Ταυτόχρονα ο κ. Λοβέρδος καλεί τους αδιόριστους να **δουλέψουν τσάμπα**, με την ελπίδα μοριοδότησης. Το δικαίωμα στην αμειβόμενη εργασία δεν εξαγοράζεται με μόρια.

Ως **Νεολαία ΣΥΡΙΖΑ λέμε ΟΧΙ σε αυτό το σχολείο**. Για εμάς η εκπαίδευση δεν είναι μια διαδικασία για λίγους και Εκλεκτούς, για όσους μπορούν να πληρώσουν. Για αυτό διοργανώνουμε εκδήλωση-συζήτηση, που θα μπορέσει να φέρει πιο κοντά μαθητές, καθηγητές και γονείς.

Στόχος μας να καταλάβουμε τι σημαίνει εκπαίδευση στην εποχή των Μνημονίων μα και **να οραματιστούμε ένα διαφορετικό σχολείο, χτισμένο πάνω στην αλληλεγγύη, τον σεβασμό, την έμπνευση και την αξιοπρέπεια**. Ένα σχολείο με χώρο για την διαφορετικότητα, με σεβασμό στον ελεύθερο χρόνο. Στο οποίο η εκπαίδευση **δεν θα είναι απλή συσσώρευση γνώσεων, αλλά ουσιαστική, καθολική παιδεία**. Για ένα σχολείο χωρίς φασίστες, χωρίς χώρο για φασιστικές απόψεις, γιατί ο σεβασμός στην δημοκρατία θα είναι δεδομένος.

**Ένα σχολείο ανοιχτό σε όλους και σε όλες.**  
**Παιδεία και σχολείο για την Κοινωνία και όχι για τους Ιδιώτες και τους λίγους.**

**Κυριακή, 14/12, στη πλατεία Νέας Σμύρνης, στην αίθουσα του Δημοτικού Συμβουλίου (2ας Μαΐου 8/πάνω από τα Gooody’s) στις 17.00.**  
**Ομιλητές :**  
Γεωργούτσος Τάκης, καθηγητής Λυκείου, μέλος των Συνεργαζόμενων Εκπαιδευτικών Κινήσεων και αντιπρόεδρος της ΕΛΜΕ Μοσχάτου-Νέας Σμύρνης- Καλλιθέας.  
  
Μπουγελέκας Γιώργος: Καθηγητής, ΔΣ ΟΙΕΛΕ, Μέλος Νομαρ χιακής Επιτρόπης Παιδείας  
  
Μαθητής- μέλος του Δικτύου μαθητών  
  
**Γιατί μπορούμε να ζήσουμε αλλιώς !**